ედვარდ ცვიკი
ედვარდ ცვიკი (ინგლ. Edward Zwick; დ. 8 ოქტომბერი, 1952, ჩიკაგო, ილინოისის შტატი) — ამერიკელი კინორეჟისორი და პროდიუსერი. დაიბადა ილინოისის შტატის ქალაქ ჩიკაგოში, ებრაულ ოჯახში. მშობლები — ალენ და რუთ ცვიკები. გადაღებული აქვს ფილმები „დიდება“ (1989), „შემოდგომის ლეგენდები“ (1994), „ალყა“ (1998), „უკანასკნელი სამურაი“ (2003), „სისხლიანი ალმასი“ (2006), „გამოწვევა“ (2008) და სხვა. მარშალ ჰერსკოვიცთან ერთად ხელმძღვანელობს კინოკომპანიას „The Bedford Falls Company“.